

Etablovaný filmový festival Art Film Fest sa tohto roku (15. – 23. júna) konal dvadsiaty šiesty raz, po presťahovaní z Trenčianskych Teplíc a Trenčína tretí raz vo východoslovenskej metropole, kde sa udomácňuje čoraz viac. Už len pri zbežnom pohľade do kinosál bol počet divákov vyšší než vlani a vďaka rôznorodosti programu bolo aj publikum veľmi rôznorodé. Festival sa snažil rôznymi spôsobmi komunikovať s mestom a jeho obyvateľmi, raz šťastnejším, inokedy menej šťastným spôsobom.
Na 53. ročníku Medzinárodného filmového festivalu Karlove Vary bude mať medzinárodnú premiéru digitálne reštaurovaný celovečerný film Martina Hollého Signum laudis z roku 1980. Okrem tejto významnej udalosti bude slovenská kinematografia zastúpená aj v oboch súťažných sekciách, naše filmy sa premietnu i v nesúťažnom programe. Festival sa začne v piatok 29. júna a potrvá do 7. júla 2018.
Vo štvrtok 28. júna sa v Žiline začne Medzinárodný festival animácie Fest Anča. Veľká letná oslava najlepších animovaných filmov a videohier potrvá štyri dni a vyvrcholí 1. júla slávnostným odovzdávaním cien. Opäť budete môcť osobne stretnúť oscarových filmárov, hudobníkov či tvorcov počítačových hier z rôznych kútov sveta.
Cenou Hercova misia odmeňuje Medzinárodný filmový festival Art Film Fest Košice významné osobnosti hereckého povolania, ktoré sa nezmazateľným písmom zapísali do histórie kinematografie. Jednou z takých je bez pochýb aj česká herecká hviezda Ivana Chýlková.
V sobotu (23. júna 2018) slávnostným ceremoniálom v košickej Kunsthalle skončil 26. ročník Medzinárodného filmového festivalu Art Film Fest. 9 festivalových dní vyvrcholilo odovzdávaním cien Modrý anjel a Hercova misia. Modrého anjela pre najlepší hraný film získal dánsky psychologický thriller Tiesňové volanie (Den skyldige, 2018) režiséra Gustava Möllera.
Slovenský filmový ústav (SFÚ) s bohatým zbierkovým fondom slovenských filmov má pravidelne zastúpenie v programe domácich filmových festivalov. Jedným z nich je aj žilinský Medzinárodný festival animácie Fest Anča, zameraný na animovaný film predovšetkým pre dospelého diváka. Jeho 11. ročník sa uskutoční v termíne od 28. júna do 1. júla 2018 a SFÚ na ňom uvedie krátke animované diela aj prvý slovenský celovečerný animovaný film ZbojníkJurko (1976) od Viktora Kubala v sprievode živej hudby.
Súťaž Podnikateľka Slovenska bola založená v roku 1999 a oceňuje podnikavé ženy, ktorých príbehy môžu byť inšpiráciou a motiváciou pre budúce podnikateľky. Organizátori chcú podporiť každú ženu, ktorá v podnikaní nájde kariérnu alternatívu. Aj o tom, ako zladiť úspešnú kariéru s prípadnými rodinnými povinnosťami, sa rozprávali účastníčky diskusie Womanoffice, ktorá je sprievodným podujatím súťaže Podnikateľka Slovenska 2018, organizovanej agentúrou Slovak Bussines Agency.
Medzinárodný filmový festival Art Film Fest začal dnes v Košiciach svoj 26. ročník. Už od rána premietal celovečerné i krátkometrážne filmy, o 20:00 organizátori oficiálne otvorili podujatie slávnostným ceremoniálom v miestnej Kunsthalle.
Medzinárodnž filmový festival Art Film Fest sa začne v Košiciach už v piatok a vďaka svojmu lákavému programu sa stane deväťdňovým sviatkom pre všetkých milovníkov filmu. Uvedie snímky oceňované na zahraničných festivaloch, viaceré výrazné divácke hity, ale aj diela, ktoré čaká na košických plátnach svetová premiéra.
Účasť Slovenského filmového ústavu (SFÚ) v programe Art Film Festu Košice nesie celospoločenský rozmer. Najviac filmov z jeho archívnych fondov sa predstaví v tematickej sekcii Téma: 100 SK/CZ (Sto rokov vzájomnosti), ktorej zámerom je v "osmičkovom" roku ponúknuť prierez rozhodujúcimi dejinnými udalosťami a osudovými míľnikmi.